
REPUBLIKA HRVATSKA
OPĆINSKI SUD U BJELOVARU                                      	
BJELOVAR, TRG EUGENA KVATERNIKA 8	
	   	                                                                                                                          
							              Poslovni broj: Pp-369/2026-6


U  I M E  R E P U B L I K E   H R V A T S K E

          	Općinski sud u Bjelovaru, po sucu mr. sc. Petru Malivuk-Jovanović, uz sudjelovanje zapisničarke Snježane Odorčić, u prekršajnom postupku protiv I okrivljenika Borisa Bucifal, Palančani 30, II okrivljenika Saše Volarić-Pazdrijan, Čazma, Voćarska 12 i III okrivljenika Nikole Karasić, Komuševac 154, zbog prekršaja iz čl. 13. Zakona o prekršajima protiv javnog reda i mira, pokrenutog Optužnim prijedlogom Policijske postaje Čazma, Klasa: 211-07/25-5/27908 Urbroj: 511-02-06-26-1 od 06. veljače 2026., dana 25. ožujka 2026., donosi

PREKRŠAJNI     NALOG 

I OKRIVLJENI BORIS BUCIFAL, OIB: 37131453604, prebivalište Palančani 30, sin Draška, rođen 17. studeni 1984. u Smederevska Palanka Republika Srbija, državljanin RH, prekršajno nekažnjavan, 
    
II OKRIVLJENI SAŠA VOLARIĆ-PAZDRIJAN, OIB: 81090145880, sin Nedeljka, rođen 16. svibnja 2002. u Bjelovaru, prebivalište Čazma, Voćarska 12, državljanin RH, prekršajno kažnjavan odlukom PP Čazma broj 211-07/24-4/6554, pravomoćna 14. veljače 2024., radi prekršaja iz čl. 29. Zakona o osobnoj iskaznici novčanom kaznom od 20,00 eura, Općinskog suda u Bjelovaru broj Pp-3771/2023, pravomoćna 15. veljače 2024., radi prekršaja iz čl. 6. Zakona o prekršajima protiv javnog reda i mira novčanom kaznom od 1.000,00 eura,

III OKRIVLJENI NIKOLA KARASIĆ, OIB: 34783037179, sin Siniše, rođen 18. prosinca 1993. u Ivanić-Grad, prebivalište Komuševac 154, državljanin RH, prekršajno kažnjavan sedam puta među ostalim i odlukom Općinski sud u Bjelovaru broj Pp-3771/2023 pravomoćna 29. ožujka 2024. radi prekršaja iz čl. 6. Zakona o prekršajima protiv javnog reda i mira i čl. 199. Zakona o sigurnosti prometa na cestama novčanom kaznom od 6.650,00 eura,

k r i v i s u
	
I.  što su I okrivljeni Boris Bucifal, II okrivljeni Saša Volarić-Pazdrijan i III okrivljeni Nikola Karasić dana 19. listopada 2025. u 00,50 sati, u mjestu Čazma, Kralja Tomislava 5 pod utjecajem alkohola narušavali javni red i mir na način da su prvo u unutrašnjosti ugostiteljskog objekta Laganini u Čazmi, Kralja Tomislava kbr. 5, prvookrivljeni i Luka Videc, rođ. 24.03.1997, sa prebivalištem u Čazmi, Milana Novačića kbr. 121., jakim intenzitetom glasa vikali jedan na drugoga i međusobno se udarali, nakon čega su izašli ispred ugostiteljskog objekta Laganini te je prvoookrivljeni Luku Videca udario otvorenim dlanom desne ruke po njegovoj lijevoj strani lica. Tada se u narušavanje javnog reda i mira umiješali drugookrivljeni i trećeokrivljeni da razdvoje prvookrivljenog i Luku Videca,  Luka Videc je tada svojom desnom rukom udario u predjelu glave drugookrivljenog nakon čega je isti pao na tlo te dok je ležao na tlu Luka Videc ga je svojom desnom nogom udario više puta u predjelu glave, drugookrivljeni je ustao sa tla te je zajedno sa trećeokrivljenim, Luku Videca sa objema rukama udarali po cijelom tijelu više puta, što su nastavili do dolaska policijskih službenika,


  
čime su okrivljeni počinili prekršaj iz čl. 13. Zakona o prekršajima protiv javnog reda i mira, te se
i z r i č e 

I okrivljenom temeljem čl. 13. Zakona o prekršajima protiv javnog reda i mira novčana kazna u iznosu od 500,00 eura (petstoeura),

II okrivljenom temeljem čl.13. Zakona o prekršajima protiv javnog reda i mira novčana kazna u iznosu od 500,00 eura (petstoeura),

III okrivljenom temeljem čl. 13. Zakona o prekršajima protiv javnog reda i mira novčana kazna u iznosu od 500,00 eura (petstoeura).

II. Temeljem čl. 33. st. 10. Prekršajnog zakona, I, II i III okrivljeni su dužni novčanu kaznu platiti u roku od 90 dana od dana pravomoćnosti prekršajnog naloga. Ukoliko okrivljeni u određenom roku ne plate novčanu kaznu, ista će se temeljem čl. 34. st. 1. Prekršajnog zakona izvršiti prisilno. Temeljem čl. 183. Prekršajnog zakona okrivljeni se upozoravaju da ako u roku koji im je određen za plaćanje novčane kazne uplate dvije trećine izrečene novčane kazne smatrat će se da je novčana kazna u cijelosti plaćena. 

III. Temeljem čl. 139. Prekršajnog zakona II i III okrivljeni su dužni svaki naknaditi troškove prekršajnog postupka u iznosu od 30,62 eura (trideseteurai šezdesetdvacenta) i I okrivljeni u iznosu od 20,00 eura (dvadeseteura)  u roku od 90 dana od dana pravomoćnosti prekršajnog naloga.

Obrazloženje

1. Ovom Sudu podnesen je od strane Policijske postaje  Čazma Optužni prijedlog protiv I okrivljenika Borisa Bucifal, II okrivljenika Saše Volarić-Pazdrijan i III okrivljenika Nikole Karasić zbog prekršaja iz čl. 13. Zakona o prekršajima protiv javnog reda i mira.  

1. Uvidom u Optužni prijedlog, Sud je izdao prekršajni nalog bez ispitivanja okrivljenika i provođenja glavne rasprave, a temeljem čl. 230. Prekršajnog zakona.

1. Člankom 13. Zakona o prekršajima protiv javnog reda i mira propisano je da će se počinitelj kazniti novčanom kaznom od 300,00 eura do 2.000,00 eura ili kaznom zatvora do 30 dana te je sud izrekao novčanu kaznu okrivljenima svakom u u iznosu od 500,00 eura razmjerno težini prekršajnog djela kojom kaznom će se utjecati na okrivljenika da ne čini ovakva ili slična djela. Temeljem čl. 183. Prekršajnog zakona okrivljeni se upozoravaju da ako u roku koji im je određen za plaćanje novčane kazne uplate dvije trećine izrečene novčane kazne smatrat će se da je novčana kazna u cijelosti plaćena. 

1. Temeljem čl. 139. Prekršajnog zakona II i III okrivljeni su dužni svaki naknaditi troškove prekršajnog postupka u iznosu od 30,62 eura i I okrivljeni u iznosu od 20,00 eura u roku od 90 dana od dana pravomoćnosti prekršajnog naloga na ime paušalne svote suda i II i III okrivljeni na ime troškova alkotestiranja.

1. Slijedom izloženog, valjalo je odlučiti kao u izreci.
                                                 
U Bjelovaru, 25. ožujka 2026.

                                     					                 SUDAC:
                                                                           mr. sc. Petar Malivuk – Jovanović, v.r. 

Pouka o pravnom lijeku: 
Protiv ovog prekršajnog naloga okrivljeni ima pravo podnijeti prigovor ovom Sudu u roku od 8 dana od dana dostave u dva istovjetna primjerka. 
	Prigovor se može podnijeti zbog poricanja prekršaja ili izrečene prekršajnopravne sankcije, oduzete imovinske koristi ili određenih troškova u povodu izdavanja prekršajnog naloga (čl.237. st.1. Prekršajnog zakona).     
 	Ako se prigovor podnosi zbog izrečene prekršajnopravne sankcije, oduzete imovinske koristi ili određenih troškova podnositelj ga treba obrazložiti i podnijeti dokaze o činjenicama na kojima temelji prigovor (čl.237. st.2. Prekršajnog zakona).
Plaćanje novčane kazne prije podnošenja prigovora ili nakon što je prigovor podnesen smatra se okrivljenikovim odricanjem prava na podnošenje prigovora odnosno odustajanjem od već podnesenog prigovora protiv prekršajnog naloga(čl. 235. st. 5. Prekršajnog zakona).




Za točnost  otpravka -  ovlašten i službenik  
Snježana Odorčić 	

